OzLabs/hebrew-wiki-articles huggingface dataset:
אנטוניו דלגאדו

אנטוניו רמון דלגאדו (באנגלית: Antonio Ramon Delgado; נולד ב-28 בינואר 1977) הוא פוליטיקאי אמריקאי, המכהן כסגן מושלת ניו יורק. בשנים 2019–2022 כיהן כחבר בית הנבחרים של ארצות הברית מטעם מחוז הקונגרס ה-19 של מדינת ניו יורק. טרם כהונתו בבית הנבחרים, היה דלגאדו ראפר ומשפטן. בראשית מאי 2022 הכריזה מושלת ניו יורק קת'י הוקול כי תמנה את דלאגו לסגנה, והוא נכנס לתפקידו ב-25 במאי 2022. בבחירות נובמבר 2022, נבחר לכהונה מלאה בתפקיד.

== ביוגרפיה ==
דלגאדו נולד בראשית שנת 1977 בעיר סקנקטדי שבמדינת ניו יורק, בנם של טוני דלגאדו ות'למה פ. היל. מוצאו אפרו-אמריקאי והיספני. הוא למד בבית הספר התיכון נוטרדאם-גיבונס בישופ שבסקנקטדי ואף שיחק בנבחרת הכדורסל של התיכון. הוא נרשם לאוניברסיטת קולגייט השוכנת בעיירה המילטון והוסיף לשחק בנבחרת הכדורסל לגברים של האוניברסיטה לצד אדונל פויל, לימים כדורסלן בקבוצת גולדן סטייט ווריורס. ב-1996 שיחק בטורניר התאחדות ספורט הקולג'ים הלאומי שנערך באינדיאנפוליס, אינדיאנה. דלגאדו סיים את לימודיו באוניברסיטת קולגייט ב-1999, ושנתיים לאחר מכן ב-2001 זכה במלגת רודס והחל את לימודי בקווינס קולג' שבאוניברסיטת אוקספורד. ובהמשך סיים לימודי תואר שני במשפטים בבית הספר הרווארד למשפטים.

אחרי תום לימודיו הגבוהים, עבר דלגאדו ללוס אנג'לס ב-2005 והתמקצע בתעשיית המוזיקה. ב-2007 הוציא דלגאדו אלבום מוזיקה מתחום הראפ תחת שם הבמה "AD the Voice". לאחר מכן עבד כליטיגטור במשרד עורכי הדין "אקין גאמפ" שבניו יורק. במהלך בחירות 2018 בארצות הברית התמודד דלגאדו לבית הנבחרים של ארצות הברית מטעם מחזז הקונגרס ה-19 של מדינת ניו יורק.

בבחירות המקדימות שנערכו במפלגה הדמוקרטית גבר דלגאדו על שישה מועמדים אחרים, ובבחירות הכלליות ניצב בפני חבר בית הנבחרים המכהן ג'ון פאסו, מועמד המפלגה הרפובליקנית.

במהלך מסע הבחירות מתח דלגאדו ביקורת על פאסו בשל דפוס הצבעותיו נגד חוק הגנת החולה וטיפול בר השגה. פאסו, לצד קרן המנהיגות של הקונגרס ו-וועדת הקונגרס הרפובליקנית הלאומית, תקף את קריירת העבר של דלגאדו בתחום הראפ באמתלה כי מילות שיריו שלו היו פוגעניות, גסות ומיזוגניות. העיתון הניו יורק טיימס גינה את ההתקפות הרפובליקניות של פאסו וכינה אותן "בריונות גזעית". ב-6 בנובמבר 2018 ניצח דלגאדו את פאסו בפער של 7,593 קולות. ב-9 בינואר 2019, עם התכנסות הקונגרס ה-116 של ארצות הברית, דלגאדו הושבע לתפקידו.

ב-3 במאי 2022, לאחר שסגן המושל בריאן בנג'מין נוכח הרשעתו בעבירות שוחד פדרליות, המושלת קת'י הוקול הכריזה כי בכוונתה למנות את דלגאדו לסגנה. דלגאדו נשבע אמונים לתפקידו בשלהי חודש מאי 2022. היה מועמד המפלגה הדמוקרטית בבחירות לתפקיד סגן מושל ניו יורק בנובמבר 2022 ונבחר ביחד עם הוקול בבחירות לכהונה מלאה.

==קישורים חיצוניים ==

* 

* 

== הערות שוליים ==

קטגוריה:חברי בית הנבחרים של ארצות הברית ממדינת ניו יורק
קטגוריה:בוגרי אוניברסיטת אוקספורד
קטגוריה:זוכי מלגת רודס
קטגוריה:בוגרי בית הספר למשפטים באוניברסיטת הרווארד
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:ראפרים אמריקאים
קטגוריה:סגני מושלי ניו יורק
קטגוריה:כדורסלני אוניברסיטת קולגייט
קטגוריה:אמריקאים שנולדו ב-1977
יחסי יוון–פורטוגל

שר החוץ היווני [[ניקוס דנדיאס (משמאל) נפגש עם מקבילו הפורטוגזי אאוגושטו סנטוש סילבה בליסבון, 2021 (בעת מגפת הקורונה בפורטוגל]]
יחסי יוון–פורטוגל הם היחסים הדיפלומטיים בין יוון לפורטוגל.

== רקע ==
ברמה הפוליטית, היחסים בין יוון לפורטוגל הם ברמה טובה מאוד, והם נקבעים במידה רבה על ידי השתתפותן של שתי המדינות באיחוד האירופי ובנאט"ו. לשתי המדינות יש הרבה מן המשותף בתחום התרבותי, וישנן גם תוכניות למלגות וחילופי מדעים. יוון דחפה להצטרפות פורטוגל למשחקי הים התיכון.

== היסטוריה ==
יוון העתיקה שמרה על קשרים והתנחלויות בפורטוגל. המושבה היוונית העתיקה ביותר במה שהיא כיום פורטוגל נמצאת בטווירה, מהמאה הרביעית לפני הספירה. היו קשרי סחר לאורך כל החוף לסנטה אולאיה ומצפון.

בעוד פורטוגל הייתה בעיקר תחת שלטון ערבי בין 711 עד להקמתה בשנת 1143, יוון נותרה ביזנטית מ-395 עד 1453. לאחר מכן, יוון הפכה לחלק מהאימפריה העות'מאנית עד המהפכה היוונית משנת 1821, ואילו האימפריה הקולוניאלית הפורטוגלית עיצבה את האוריינטציה הלא-אירופית של פורטוגל במשך מאות שנים מאז המאה ה-15.

יוון, שהייתה עצמאית מאז 1827, ופורטוגל, כוננו אז יחסים דיפלומטיים. שגריר יוון במדריד, אנדראס מטקסס, היה השגריר היווני הראשון בליסבון שהוסמך לשתי המדינות משנת 1835, ואילו מרטינו טייציירה הום דה ברדרוד, בתפקיד המיניסטרו פלניפוטנציאריו הפורטוגזי, שהיה השגריר בבוקרשט, הוסמך אף לאתונה בשנת 1919 כשגריר פורטוגל הראשון ביוון.

ב-29 במאי 1924 הכירה ממשלת פורטוגל ברפובליקה ההלנית השנייה.

שתי המדינות חתמו על הסכם סחר ושילוח ראשון ב-15 באוגוסט 1938.

בזמן שפורטוגל נותרה נייטרלית במלחמת העולם השנייה, סבלה יוון מהפלישה האיטלקית ומהכיבוש הגרמני שלאחר מכן עד 1945. מלחמת אזרחים פרצה ביוון, ואחריה דיקטטורה צבאית. פורטוגל הייתה דיקטטורה מאז 1926, עד שמהפכת הציפורנים בשנת 1974 החזירה את המדינה לדמוקרטיה. באותה שנה נפילת הדיקטטורה הצבאית היוונית הביאה לחזרה לדמוקרטיה. שתי המדינות מכוונות כעת מערבה. במהלך הצטרפותם לאיחוד האירופי בשנת 1981 (יוון) ו-1986 (פורטוגל), שתי המדינות מתכנסות יותר ויותר. הם היו בעבר שותפים בנאט"ו, בגלל הכיוון הגאו-פוליטי השונה, כמעט ולא היו ביניהן קשרים ישירים.

לאחר הסכם ראשון בנושא שיתוף פעולה בתרבות ובמדעים בשנת 1980, הגיע בשנת 1986 הסכם תעופה דו צדדי. בשנת 1999 חתמו שתי המדינות על הסכם מיסוי כפול.

פורטוגל הייתה אחת המדינות הראשונות שהכניסו את המטבע המשותף, האירו, בשנת 1999, אחריה יוון בשנת 2001. בשתי המדינות האירו הוצג כמזומן ב-1 בינואר 2002.

כחלק ממדינות ה-GIIPS, שתי המדינות נקלעו למשבר כלכלי קשה בעקבות משבר האירו 2010 ובעקבות כך קיבלו סיוע מקרן חילוץ האירו השנויה במחלוקת. שתיהן היו בין מדינות אירופה עם יחס החוב הממשלתי הגבוה ביותר. בעוד פורטוגל הצליחה לעזוב את חבילת ההצלה בשנת 2014, משבר החוב הריבוני היווני נמשך (נכון לשנת 2017).

לאחרונה ביקר ראש ממשלת פורטוגל אנטוניו קוסטה ביוון בשנת 2016, ופגש שם את מקבילו אלכסיס ציפראס. קוסטה העניק ליוון תמיכה נוספת להתמודד עם זרם הפליטים.

== נציגויות דיפלומטיות ==
יוון מחזיקה בפורטוגל שגרירות בליסבון ו-3 קונסוליות בפונשל, פונטה דלגדה ופורטו. מאידך, פורטוגל מחזיקה ביוון שגרירות באתונה ו-3 קונסוליות בקורפו, פיראוס וסלוניקי.

==קישורים חיצוניים==

== הערות שוליים ==
המיש קלארק

המיש קלארק (באנגלית: Hamish Clark; נולד ב-26 ביולי 1965) הוא שחקן סקוטי. קלארק ידוע בעיקר מהופעתו בתפקיד דאנקן מקיי בסדרה הטלוויזיה "בחזרה לאחוזת העמק" של ה-BBC.

==ביוגרפיה==

קלארק נולד בשנת 1965 בברוטי פרי, שבדנדי. הוא למד באוניברסיטת אדינבורו, שם הופיע עם להקת התיאטרון של אוניברסיטת אדינבורו. עוד למד בוולש קולג' למוזיקה ולדרמה בקארדיף. לפני שהתחיל להופיע כשחקן, עבד כפקיד בחברת ביטוח באדינבורו. ב-1995 עבר קלארק ללונדון ופתח בקריירת משחק. ב-1999 לוהק לתפקיד דאנקן מקיי לסדרת הטלוויזיה "בחזרה לאחוזת העמק". הוא היה הפנים בפרסומות של חברת התקשורת וודאפון. במאי 2002 פתח את תחנת הרכבת סטרתספיי לברומהיל, ששימש כתחנה של גלנגובל בסדרה "בחזרה לאחוזת העמק".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1997
|
| dir="ltr" | My Wonderful Life
| רוג'ר גרהם
| סדרת טלוויזיה
|-
| 1997
|
| dir="ltr" | Bring Me the Head of Mavis Davis
| ג'ון
|
|-
| 1998
| החינוך הסנטימנטלי
| dir="ltr" | Sentimental Education
| רו]וס
|
|-
| 1998
| מרתה פוגשת את פרנק, דניאל ולורנס
| dir="ltr" | Martha, Meet Frank, Daniel and Laurence
| סוון
| שם הפצה נוסף "The Very Thought of You"
|-
| 1999
|
| dir="ltr" | Piggy Bank
| קארל
|
|-
| 1999–2005
| בחזרה לאחוזת העמק
| dir="ltr" | Monarch of the Glen
| דאנקן מקיי
| עונות 1–7
|-
| 2004
|
| dir="ltr" | The Only Boy For Me
| גארי
| סרט טלוויזיה
|-
| 2005
|
| dir="ltr" | Blessed
| איש הכוכב הירוק
| בפרק "I'm in Love with My Car"
|-
| 2006
|
| dir="ltr" | Small Fish
| מרקוס
| פרק פיילוט
|-
| 2006
|
| dir="ltr" | After the Rain
| איוון
| סרט קצר
|-
| 2009
|
| dir="ltr" | The Hour
| מנחה אורח
|
|-
| 2011
| כלה בהפתעה
| dir="ltr" | The Decoy Bride
| אנגוס
|
|-
| 2012
|
| dir="ltr" | Time Machine: Rise of the Morlocks
| פאטרסון
| סרט טלוויזיה
|-
| 2011
|
| dir="ltr" | Rab C. Nesbitt
| סיימון בירד
| בפרק "Fight"
|-
| 2012
| ליז ודיק
| dir="ltr" | Liz & Dick
| אלן ויליאמס
| סרט טלוויזיה
|-
| 2013
| משפחה בהפרעה
| dir="ltr" | Arrested Development
| מוביל הרכב
| בפרק "The B. Team"
|-
| 2016
|
| dir="ltr" | White Island
| סטיוארט
|
|-
| 2018
| הולבי סיטי
| dir="ltr" | Holby City
| קן דייוויס
| סדרת טלוויזיה
|}

==תפקידים בתיאטרון==
* 2017 - "The Albatross 3rd & Main" מאת סיימון דייוויד אדן בתיאטרון פארק (לונדון) בתפקיד ג'ין.
* 2007 - "The Agent" מאת מרטין וגנר בתיאטרון אולד רד ליון, לונדון, בתפקיד אלכסנדר.
* 2006 - "Donkeys' Years" מאת מייקל פראיין בתיאטרון הקומדיה, לונדון, בתפקיד קווין.
* 2005 - "Phallacy" מאת קארל ג'רסי בתיאטרון ניו אנד בהמפסטד, בתפקיד אוטו.

==קישורים חיצוניים==

==הערות שוליים==

קטגוריה:בוגרי אוניברסיטת אדינבורו
קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1965
שועל ערבי

שועל אדום ערבי (שם מדעי: Vulpes vulpes arabica) הוא תת-מין של השועל המצוי יליד חצי האי ערב, ובמיוחד הרי חג'ר והרי דופאר בעומאן, וכן, חי גם באיחוד האמירויות הערביות, סוריה, ירדן, הרשות הפלסטינית, ישראל, ערב הסעודית ותימן.

השועל הערבי הוא אחד משני תת-המינים של השועל המצוי שחיים בארץ. תת-המין השני הוא השועל הפלסטיני.

== מאפיינים ==
השועל הערבי דומה בצבעו לשועל המצוי השכיח. עם זאת, שועל זה מותאם יותר לחיים המדבריים משאר תת-המינים, כאשר אוזניו גדולות בהרבה, וגופו קטן בהרבה מזה של שאר תת-המינים. לשועל הערבי יש גם פרווה בין בהונותיו, כדי למנוע כווייה בכפות הרגליים. צבעו חום בהיר בצבעו ומשקלו כ-2.7 ק"ג.

== התנהגות ואקולוגיה ==
השועל הערבי הוא בעל חיים מתבודד ברובו, אך עשוי להיות בקבוצות חברתיות רופפות של פרטים בודדים. השועל הערבי הוא נווד ותופס באופן זמני טווח בית מוגדר. התזונה שלו מורכבת ממכרסמים, ציפורים ודגים כמו גם צמחייה מדברית ואפילו גזר. השועל הערבי הוא פעיל ביותר בלילה. גורי השועלים הקטנים פוקחים את עיניהם לאחר עשרה ימים מהלידה. שועלים ערביים חיים בבתי גידול שונים, הכוללים הרים, חופים, מדבריות וערים.

== בישראל ==

== קישורים חיצוניים ==

קטגוריה:בעלי חיים שתוארו ב-1902
קטגוריה:טקסונים שתוארו בידי אולדפילד תומאס
ערבי
קטגוריה:ארץ ישראל: כלביים
קטגוריה:מיני בעלי חיים מתפרצים בישראל
מרטין רון

רון קיבל את [[מדליית הקוטב]]
מרטין ריכרד רון (בנורווגית: Martin Richard Rønne 15 בספטמבר 1861 - 15 במאי 1932) היה תופר מפרשים וחוקר קטבים נורווגי.

==ביוגרפיה==

רון נולד בהאמאר, נורווגיה. הוא השתתף במשלחת הקוטב הדרומי של רואלד אמונדסן לאנטארקטיקה בשנים 1911–1912, והיה בין הנשארים בספינה פראם בזמן שקבוצת החורפים ירדה אל החוף במפרץ הלווייתנים להכין את המסע אל הקוטב הדרומי. משנת 1918 עד 1920 השתתף במשלחת של אמונדסן דרך המעבר הצפון-מזרחי בספינה מוד וב-1925 ו-1926 עזר לאמונדסן לתכנן את משלחת הספינה המעופפת שלו. כמו כן, לקח רון חלק במשלחת הראשונה לאנטארקטיקה של ריצ'רד בירד בשנים 1928–1930.

רון היה אביו של חוקר הקוטב פין רון, שהיגר לארצות הברית בשנת 1923. רון קיבל את מדליית הקוטב הדרומי.

== קישורים חיצוניים ==

<div class="mw-content-ltr">
* [https://web.archive.org/web/20151208140101/http://www.frammuseum.no/Polar-Heroes/Heroes/Martin-Ronne.aspx?lang=en-us The Fram Museum: Martin Rønne]
</div>

==הערות שוליים==

קטגוריה:חוקרי אנטארקטיקה
קטגוריה:נורווגים
קטגוריה:ילידי 1861
קטגוריה:נפטרים ב-1932
אלכס פריס

אלכסנדר פריס (באנגלית: Alexander Ferris; נולד ב-23 באפריל 1997 בוונקובר) הוא שחקן ומדבב קנדי.

== פילמוגרפיה ==
{| class="wikitable"
!שנה
!שם
!דמות
!הערות
|-
|2004
|The Five People You Meet in Heaven
|
|סרט טלוויזיה
|-
|2005
|Terminal City
|אנג'ליק
|סדרת טלוויזיה
|-
|2005-2006
|Firehouse Tales
|מילקי
|דיבוב
|-
|2005-2007
|ישנן בנות
|וילסון
|סדרת טלוויזיה
|-
| rowspan="5" |2006
|RV
|בילי גורניק
|
|-
|אקס-מן 3: המפלט האחרון
|
|
|-
|הנפיל
|סטיבי קורבט
|מיני-סדרה
|-
|Swimming Lessons
|ג'פרי
|
|-
|Memory
|ריקי מקהייל
|
|-
| rowspan="3" |2007
|Passion's Web
|קווין
|
|-
|הנעלם
|ויקטור ניוטון
|
|-
|Zixx
|בראדלי
|דיבוב
|-
| rowspan="2" |2008
|Peanuts Motion Comics
|צ'ארלי בראון
|דיבוב
|-
|jPod
|קונור לפקוויץ
|סדרת טלוויזיה
|-
|2008-2016
|מרתה מדברת
|טי. די. קנלי
|דיבוב
|-
| rowspan="3" |2009
|Living Out Loud
|בן מרשל
|סרט טלוויזיה
|-
|אשתו של הנוסע בזמן
|הנרי בן השש
|
|-
|The Plan
|
|סרט DVD
|-
| rowspan="4" |2010
|Tooth Fairy
|
|
|-
|Barbie in A Mermaid Tale
|
|סרט DVD
|-
|יומנו של חנון
|קולין לי
|
|-
|Daydream Nation
|
|
|-
|2011
|Hunt for the I-5 Killer
|אריק קומינק
|סרט טלוויזיה
|-
|2012
|In Their Skin
|ג'רד
|
|-
|2015
|Signed, Sealed, Delivered: Truth Be Told
|אלכס
|סרט טלוויזיה
|-
|2019
|37-Teen
|טרנט
|
|}

=== תיאטרון ===
{| class="wikitable"
!שנה
!מחזה
!דמות
|-
|2016
|הדוד וניה
|אסטרוב
|}

==קישורים חיצוניים==

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מדבבים קנדים
קטגוריה:שחקני תיאטרון קנדים
קטגוריה:קנדים שנולדו ב-1997
דיא לבאבידי

דיאא לבאבידי (בערבית: ضياء اللبابيدي; נולד ב-26 ביולי 1992) הוא כדורגלן ערבי-ישראלי, המשחק בעמדת המגן הימני בהפועל חדרה מליגת העל.

==קריירת מועדונים==
באבידי נולד בעכו, ישראל. גדל במחלקות הילדים של מכבי חיפה, ובהמשך במחלקת הנערים והנוער של הפועל עכו. בקיץ הושאל לבית"ר נהריה מליגה א' צפון. ב-20 בספטמבר 2013, ערך את הופעת הבכורה שלו בקבוצתו בהפסדה 0–1 להפועל דלית אל-כרמל במסגרת גביע המדינה. ב-10 בינואר 2014, הבקיע את שער הבכורה שלו בקבוצה בתיקו 3–3 מול מכבי כפר קנא.

בקיץ הושאל להפועל הרצליה, ובעונה לאחר מכן הושאל לעירוני נשר עמה העפיל לליגה הלאומית.

לקראת עונת 2016/2017 חזר להפועל עכו מהליגה הלאומית. היה שותף לחזרה של הקבוצה לליגת העל בסיום העונה, אחרי עונת היעדרות אחת.

ב-5 בספטמבר 2017 חתם בהפועל חדרה. היה שותף לעליה של הקבוצה לליגת העל, לראשונה אחרי 39 שנות היעדרות. ב-25 באוגוסט 2018 ערך את הופעת הבכורה שלו בליגת העל בניצחון 2–1 על הפועל תל אביב. ב-20 בינואר 2020 חתם לשלוש שנים נוספות בהפועל חדרה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:מגני כדורגל ישראלים
קטגוריה:כדורגלני הפועל עכו
קטגוריה:כדורגלני הפועל הרצליה
קטגוריה:כדורגלני עירוני נשר
קטגוריה:כדורגלני הפועל חדרה
קטגוריה:עכו: כדורגלנים
קטגוריה:ישראלים שנולדו ב-1992
יחסי בלארוס–יוון

יחסי בלארוס–יוון הם יחסי החוץ בין יוון לבלארוס.

== רקע ==
יוון כוננה יחסים דיפלומטיים עם בלארוס בשנת 1993, והייתה אחת המדינות הראשונות שהכירו בעצמאותה. היא שמרה על שגרירות במינסק עד סוף 2003, אז נסגרה השגרירות. מאז, לשגרירות יוון במוסקבה הסמכה מקבילה אף לבלארוס. קיים שיתוף פעולה לתמיכה הדדית של מועמדות במסגרת ארגונים בינלאומיים. כ-4,000 יוונים אתניים חיים בבלארוס, והם מתגוררים בעיקר באזור הרחב יותר של הבירה מינסק.

== יחסי סחר ==
הייצוא העיקרי של בלארוס ליוון הוא דשני אשלגן פחמתי, חומרי גלם, פרוות ומוטות פלדת פחמן. בלארוס מייבאת מיוון בעיקר טבק גולמי, תרופות וגלילי אלומיניום.

== נציגויות דיפלומטיות ==
בלארוס מחזיקה ביוון קונסוליה בסלוניקי בלבד, ויוון מחזיקה בבלארוס קונסוליה במינסק בלבד.

== קישורים חיצוניים ==

* [https://www.mfa.gr/en/blog/greece-bilateral-relations/belarus/ יחסי בלארוס–יוון] באתר משרד החוץ היווני

== הערות שוליים ==
גילדת האוניברסיטאות האירופאיות עתירות המחקר

גילדת האוניברסיטאות האירופאיות עתירות המחקר (באנגלית: The Guild of European Research-Intensive Universities, בקיצור: The Guild) היא רשת אוניברסיטאית, שנוסדה בשנת 2016 הכוללת עשרים ואחת אוניברסיטאות עתירות מחקר באירופה משש עשרה מדינות והיא מוקדשת לשיפור קולם של המוסדות האקדמיים, החוקרים והסטודנטים שלהן.<ref>The Guild, [https://www.the-guild.eu/about/ About].</ref><ref>Tania Rabesandratana, [https://www.sciencemag.org/news/2016/06/european-research-universities-form-new-lobby-organization-did-they-need-it European research universities form a new lobby organization—but did they need it?], sciencemag.org, Retrieved Jun. 3, 2016.</ref><ref>Ellie Bothwell, [https://www.timeshighereducation.com/news/new-european-university-group-unveiled New European university group unveiled], timeshighereducation.com, Retrieved June 1, 2016.</ref> אחת המטרות של הגילדה היא לקדם עמדות משותפות בנושא השכלה גבוהה ומחקר, במיוחד כלפי מוסדות, כדוגמה; הצגת נירות עמדה בשנת 2018 כלפי מימון FP9 במסגרת תוכניות למחקר ופיתוח טכנולוגי של האיחוד האירופי/הנציבות האירופית.<ref>Policy paper, [https://sciencebusiness.net/policy-paper/guild-research-universities-drafts-list-moonshot-missions-fp9 Guild of research universities drafts list of ‘moonshot’ missions for FP9], Horizon Europe, sciencebusiness.net, Retrieved 6 December 2018..</ref>

== אוניברסיטאות חברות ==
רשימת חברי הגילדה (נכון לשנת 2022):<ref>The Guild, [https://www.the-guild.eu/members/ Members].</ref>

== ראו גם ==
* אורורה (רשת אוניברסיטאות)
* אירופאום
* קבוצת קוימברה
* הליגה האירופית לאוניברסיטאות מחקר
* רשת אוטרכט

== קישורים חיצוניים ==
* 

* [https://www.the-guild.eu/ אתר] האינטרנט הרשמי של הגילדה (באנגלית)
* [https://twitter.com/@GuildEU אתר] הגילדה בטוויטר (באנגלית)

== הערות שוליים ==

*
יחסי בלארוס–שווייץ

יחסי בלארוס–שווייץ הם יחסי החוץ בין בלארוס לבין שווייץ.

== רקע ==
הפרוטוקול על הקמת יחסים דיפלומטיים בין הרפובליקה של בלארוס והקונפדרציה השווייצרית נחתם ב-10 בפברואר 1992. ב-1 ביולי 2007, נפתחה שגרירות שווייץ במינסק, והפתיחה הרשמית שלה התקיימה ב-11 בפברואר 2008. ב-17 במרץ 2010, נפתחה קונסוליית הכבוד של הרפובליקה של בלארוס בציריך. בפברואר 2010, נשיא הרפובליקה של בלארוס, אלכסנדר לוקשנקו, הגיע לביקור עבודה לשווייץ, וב-25 בפברואר 2010 נערכה בקייב פגישה עם שר החוץ של שווייץ.

הוקמה ועדה משותפת בלארוסית-שווייצרית עבור סחר ושיתוף פעולה כלכלי. במסגרת הקשרים האזוריים הבילטרליים קיים שיתוף פעולה פעיל בין המדינות. העיר איטיגן והעיר דוברוש באזור הומל, והערים גלרוס וקוברין הם ערים תאומות.

== יחסי סחר ==
בשנת 2016, מחזור המסחר בין שתי המדינות ירד ב-33% ל-155.9 מיליון דולר. היבוא אל בלארוס ירד ב-28% ל-150.5 מיליון דולר, אשר הוריד את הגירעון של בלארוס עם שווייץ על סחורות ב-22% ל-145 מיליון דולר. בלארוס מספקת מכונות תעשייתיות, מכונות ומכשירים, תרופות וכימיקלים. היצוא בינתיים הסתכם ב-105 מיליון דולר בשווייץ, אשר יצר עודף בסחר שלהם עם בלארוס. שווייץ מספקת שירותים בתחום התחבורה, כגון כבישים ומסילות ברזל, כמו גם שירותי מחשוב. בשנת 2016 שווייץ השקיעה 38.7 מיליון דולר בבלארוס.

== נציגויות דיפלומטיות ==
בלארוס מחזיקה בשווייץ שגרירות בברן וקונסוליה כללית בציריך. מאידך, שווייץ מחזיקה בבלארוס שגרירות במינסק בלבד.

== הערות שוליים ==
קרחון באלצ'ן

קרחון באלצ'ן (באנגלית: Balchen Glacier) הוא קרחון מבוקע בארץ מרי בירד, שבאנטארקטיקה.

הקרחון זורם לכיוון מערב, בין הרי פיליפס והרי פוסדיק, ונשפך אל מפרץ בלוק.

== היסטוריה ==
=== גילוי הקרחון ===

הקרחון התגלה ב-5 בדצמבר 1929, על ידי משלחת המחקר של ריצ'רד בירד.

=== מקור השם ===

בירד קרא לקרחון על שמו של ברנט באלצ'ן (Bernt Balchen), הטייס הראשי של המשלחת.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA262&lpg=PA262&dq=%22Balchen+Glacier%22&source=bl&ots=ta9qUppCt2&sig=ACfU3U3Zpz9cSJexg4z8u2FeuV0_6dpRXw&hl=en&sa=X&ved=2ahUKEwjah_SvgMjnAhXjpHEKHXj6CXAQ6AEwEHoECA4QAQ#v=onepage&q=%22Balchen%20Glacier%22&f=false Sailing Directions for Antarctica: Includes Islands South of Latitude 60°], P 262</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:884 קרחון באלצ'ן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=805&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון באלצ'ן] באתר הגאזט האנטארקטי המשווה SCAR של ממשלת אוסטרליה
* [https://pubs.usgs.gov/imap/2600/G/SaundersCoast.pdf מפת אזור קרחון באלצ'ן]
* [https://www.researchgate.net/figure/Geological-map-of-the-northern-Ford-Ranges-in-western-Marie-Byrd-Land-Fosdick-Mountains_fig1_336087381 מפה גאולוגית של אזור קרחון באלצ'ן]

== הערות שוליים ==

באלצ'ן
קטגוריה:ארצות הברית באנטארקטיקה
באלצ'ן
תאוסודון

תאוסודון (שם מדעי: Theosodon) הוא סוג של יונק פרהיסטורי גדול בן לסדרת הליטופטרנה, אשר חי באמריקה הדרומית במהלך תקופת המיוקן בטווח זמן שלפני 17.5 עד 11.8 מיליון שנה מזמננו. סוג זה הכיל מספר מינים שחלקם נתונים במחלוקת גדולה. רק שבעה עד עשרה מינים מקובלים על החוקרים וב-2014 הפרידו כמה מהמינים לסוגים אחרים כמו Paraunauchenia וב-2018 הוסיפו לסוג את המין Theosodon arozquetai.

הוא נודע ממאובנים שהתגלו במאה ה-19 משרידים בתצורות סנטה קרוז שבפטגוניה, ארגנטינה. סוג זה הוגדר בשנת 1887 בידי החוקר פלורנטינו אמגינו . משמעות שמו המדעית מיוונית הוא: "שן האל", כשלא ברור מה הסיבה להענקת שם זה.

המאובנים של התאוסודון התגלו בארגנטינה, בוליביה, צ'ילה, קולומביה ופרו.

==מאפיינים==
התאוסודון היה פרסתן דרום אמריקאי שדמה במראהו ללמה או לגואנקו אך היה רחוק מהם מאוד. הוא היה קרובה של המקרוקניה בעלת החדק המוזר ואין למינים אלה אף יונק חי קרוב. האורך המוערך של היונק הגיע ל-2 מטרים ומשקלו הגיע ל-130 ק"ג בממוצע. הוא היה בעל צוואר ארוך ובעל גולגולת חרוטית בעלת לסתות צרות שהכילו שורות רבות של טוחנות אשר התאימו לרעיית עשב. הרגליים היו ארוכות ובקצותיהם היו 3 אצבעות עוטות פרסות בדומה לרגלי הטפירים והקרנפים.

יונק זה היה דומה בצורה שטחית ללמה והיה בעל נחיריים מוגבהים שהזכירו גולגולת ג'ירפים ואולי מבנה זה עזר ליונק לאכול צמחים דו-פסיגיים. הוא חי בגדות היערות ובמישורי המיוקן האמריקאים בעדרים אשר משכו טורפים כמו הפורוסרקוס או הבוריהאינה.

== גלריה ==
<gallery mode=packed widths="200px" heights="200px" >
Theosodon patagonicum.JPG
Reports of the Princeton University Expeditions to Patagonia, 1896-1899. J. B. Hatcher in charge (1901) (14749571352).jpg
Theosodon.jpg|איור של נקבת תאוסודון מגוננת על צאצאה מבוריהאינות
</gallery>

==קישורים חיצוניים==

קטגוריה:בעלי חיים שתוארו ב-1887
קטגוריה:מקרוקניים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1887
הר ג'ון (אנטארקטיקה)

הר ג'ון (באנגלית: Mount June) הוא הר בהרי פיליפס, ברכסי פורד, בארץ מרי בירד, שבאנטארקטיקה.

ההר ממוקם 11 קילומטרים מערבית מהר פייג' ו-13 קילומטרים מערבית מסלעי אדמס.

גובהו של ההר 1,090 מטרים מעל פני הים.

== היסטוריה ==
=== גילוי ההר ===

ההר התגלה בדצמבר 1929, על ידי משלחת המחקר של ריצ'רד בירד.

=== מקור השם ===

בירד קרא להר על שמו של הרולד אירבינג ג'ון (Harold Irving June), טייס במשלחת המחקר של בירד.

== לקריאה נוספת ==

<div class="mw-content-ltr">• Bruce Luyendy, Stan Cisowski, Christine Smith, Steve Richard, David Kimbrough, [https://agupubs.onlinelibrary.wiley.com/doi/abs/10.1029/95TC02524 Paleomagnetic study of the northern Ford Ranges, western Marie Byrd Land, West Antarctica: Motion between West and East Antarctica], https://doi.org/10.1029/95TC02524</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:7697 הר ג'ון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7268&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ג'ון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ג'ון
ג'ון
יחסי יוון–סלובקיה

יחסי יוון–סלובקיה הם יחסי החוץ בין יוון לסלובקיה.

== רקע ==
היחסים הדיפלומטיים בין יוון לסלובקיה החלו כאשר סלובקיה קיבלה עצמאות ב-1 בינואר 1993, ואילו ייצוגה של יוון בסלובקיה נמשך מהקמת השגרירות היוונית בברטיסלבה בספטמבר 1996. הצטרפותה של סלובקיה למוסדות אירו-אטלנטיים (האיחוד האירופי ונאט"ו) בשנת 2004 חיזקה עוד יותר את היחסים היוונים-סלובקיים, שמעבר לממד הבילטרלי שלהם, כוללים שיתופי פעולה כשותפי האיחוד האירופי ובעלי ברית של נאט"ו.

יחסי חינוך בין המדינות מוסדרים על ידי הסכם 1976 בנושא שיתוף פעולה תרבותי וחינוכי בין יוון לצ'כוסלובקיה. הוסכם כי ההסכם יישאר בתוקף לאחר פירוק צ'כוסלובקיה. בסלובקיה נלמדת השפה היוונית המודרנית בבית הספר לפילוסופיה של אוניברסיטת קומניוס בברטיסלבה, עם כ-70 סטודנטים ו-3 מרצים. 1,400 סטודנטים יוונים מתגוררים בסלובקיה.

קיימת קהילה יוונית קטנה בסלובקיה. יש איגוד ידידות לסלובנית-יוונית, שרוב חבריו הם סלובקים. יוון היא יעד התיירות השני הפופולרי ביותר בקרב סלובקים (120,000 מבקרים בשנה). הסכם לשיתוף פעולה בתחום התיירות קיים מאז 1980.

== נציגויות דיפלומטיות ==
* יוון מחזיקה בסלובקיה שגרירות בברטיסלבה בלבד.
* סלובקיה מחזיקה ביוון שגרירות באתונה ו-2 קונסוליות בחאניה וסלוניקי.

== קישורים חיצוניים ==

* [https://www.mfa.gr/en/blog/greece-bilateral-relations/slovakia/ יחסי יוון-סלובקיה] באתר משרד החוץ היווני

== הערות שוליים ==
הר פייג' (אנטארקטיקה)

הר פייג (באנגלית: Mount Paige) הוא הר בהרי פיליפס, ברכסי פורד, בארץ מרי בירד, שבאנטארקטיקה.

ההר ממוקם 6 קילומטרים מערבית מהר קארבון ו-13 קילומטרים מזרחית מהר ג'ון.

גובהו של ההר 672 מטרים מעל פני הים.

== היסטוריה ==
=== גילוי ההר ===

ההר התגלה משלחת המחקר של ריצ'רד בירד בין השנים 1928–1930.

ההר צולם מן האוויר בטיסות שנערכו על ידי משלחת המחקר של בירד ומופה על בסיס תצלומי אוויר אלה.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של דייוויד פייג' (David Paige), אמן שהיה חבר במשלחת בירד.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11275 הר פייג'] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10820&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פייג'] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פייג'
פייג'
מקרוקניים

מקרוקניים (שם מדעי: Macraucheniidae) היא משפחה של יונקים נכחדים מהסדרה הקדומה ליטופטרנה, אשר מיניה התקיימו באמריקה הדרומית של עידן הקנוזואיקון החל מהפלאוקן עד לסוף הפליסטוקן, מלפני 59 מיליון שנה עד ללפני 12,000 שנה מזמננו.

בני קבוצה זו היו יונקים גדולים יחסית, והמקרוקניה, לדוגמה, הגיעה למשקל של 1,000 קילוגרם. בצורתם הם דמו לגמליים כמו למות או לגואנקו והם היו בעלי נחיריים רחבים בחלק העליון של ראשם, אשר הזכירו אפים רחבים של איילי קורא או של הסאיגה. הרגליים הארוכות דמו לרגלי קרנפים עם שלוש בהונות בעלות פרסות שהאצבע האמצעית הייתה החזקה שבהן. מינים אלה היו בעלי שיניים חדות אך היו צמחוניים שניזונו מעשב וצמחייה דומה.

ככל הנראה הם חיו בעדרים שעזרו להם להתגונן מטורפים כמו בני סדרת הספרסודונטה, העופות הטורפים פורוסרקוסיים ולאחר ההחלפה האמריקאית הגדולה גם טורפים מהצפון כמו הסמילודון, זאב הבלהות והארקטותריום הענק.

==מיון==
{|
|
*תת-משפחה Cramaucheniinae
**סוג Caliphrium
**סוג Coniopternum
**סוג Cramauchenia
**סוג Notodiaphorus
**סוג Phoenixauchenia
**סוג Pternoconius
**סוג תאוסודון (Theosodon)
*תת-משפחה Macraucheniinae
**סוג Cullinia
**סוג מקרוקניה (Macrauchenia)
**סוג Huayqueriana
**סוג Oxyodontherium
**סוג Macraucheniopsis
**סוג Oxyodontherium
|
**סוג Paranauchenia
**סוג Promacrauchenia
**סוג Scalabrinitherium
**סוג Windhausenia
**סוג Xenorhinotherium
*תת-משפחה Sparnotheriodontinae
**סוג Decaconus
**סוג Guilielmofloweria
**סוג Megacrodon
**סוג Oroacrodon
**סוג Periacrodon
**סוג Phoradiadius
**סוג Polymorphis
**סוג Sparnotheriodon
**סוג Victorlemoinea?
|
|}
==קישורים חיצוניים==

קטגוריה:בעלי חיים שתוארו ב-1872
קטגוריה:טקסונים שתוארו בידי תאודור גיל
*
יחסי יוון–מולדובה

יחסי יוון–מולדובה הם יחסי החוץ בין יוון למולדובה.

== רקע ==
יוון כוננה יחסים דיפלומטיים עם מולדובה ב-27 במרץ 1992. לשגרירות יוון בקייב הסמכה מקבילה לקישינב, שם יוון מחזיקה קונסוליית כבוד. מולדובה פתחה את שגרירותה באתונה בשנת 2003.

קשריה של יוון עם מולדובה מבוססים על קשרים תרבותיים בני מאה שנה בין שני העמים, והם מתאפיינים ברוח של שיתוף פעולה, חברות ואמון הדדי. היחסים הדו צדדיים בין יוון למולדובה הם מצוינים, והם התפתחו ללא הרף מאז הפכה מולדובה למדינה עצמאית בעקבות קריסת ברית המועצות. יוון רוצה לקדם יחסים דו-צדדיים אלו, במיוחד במגזר הכלכלי והסחר.

יש עניין רב במולדובה בשפה והתרבות היוונית. הוראה בשפה היוונית מוצעת על ידי שלושה מכונים להשכלה גבוהה במולדובה. כיום, מספר האזרחים ממוצא יווני המתגורר במולדובה נע בין 3,000 ל-4,000 איש, והם באים בעיקר מברית המועצות לשעבר והם ברובם דוברי רוסית.

== נציגויות דיפלומטיות ==
יוון מחזיקה במולדובה קונסוליה בקישינב בלבד. מאידך, מולדובה מחזיקה ביוון שגרירות באתונה.

== קישורים חיצוניים ==

* [https://www.mfa.gr/en/blog/greece-bilateral-relations/moldova/ יחסי יוון-מולדובה] באתר משרד החוץ היווני

== הערות שוליים ==
הופליטומריקס

הופליטומריקס (שם מדעי: Hoplitomeryx) הוא סוג נכחד של מעלה גירה קדום מקבוצת הפקוריים, שהיה קרוב לאיילים ולאיילי המושק ובעל דמיון מסוים לאנטילוקפרה, אך הוא השתייך למשפחה נפרדת מהם. הוא התקיים באי הקדום גרגנו , המצוי כיום בשטחי פוג'ה שבאיטליה. המאובנים שלו הוגדרו ב-1984 בידי ג'וזף ליינדרס (Joseph Leinders) ונכללו בו 6 מינים.

ההופליטומריקס דמה מעט לאייל אך הכיל בפיו ניבים בולטות כמו של אייל מושק או של אלקרן הגדות והיה בעל 5 קרניים זקורות דומות לקרני אייל כרמל אך נראה שהיו בעלי בסיס קשיח כמו של צבי או אנטילוקפרה. כמו מרבית המינים הקרובים לו הוא היה מעלה גירה בעל 3 מדורים בקיבתו. הרגליים היו דקות אך בעלות מפרקים חזקים. כמה מהמינים עברו גמדיות איים כמו H. matthei שהגיע למשקל 45 ק"ג המין H. devosi שהיה קטן יותר והגיע למשקל של 20 ק"ג בלבד. עם זאת שאר המינים היו גדולים יותר והגיעו לגובה 105 ס"מ ולמשקל 110 ק"ג, מה שהופך את הסוג לבעל החיים הגדול ביותר באי הקדום, בו היו מספר מינים קטנים שחלקם עברו ענקיות איים למשל הקיפוד הקדום דינוגלריקס, הברווז גרגנורניס וכמה עופות דורסים שהתגדלו.

כמה חוקרים רואים דמיון בינו לבין האייל האמיתי קנדיאצרווס מהאי היווני קרפאתוס, אך הקשר המורפולוגי ביניהם מסתורי כשיש מספר הבדלים ביניהם בגודל הגפיים ומבנה הלסתות.

==קישורים חיצוניים==

קטגוריה:פקוריים
קטגוריה:מכפילי פרסה שחיו בנאוגן
קטגוריה:מגה-פאונה של הנאוגן באירואסיה
קטגוריה:יונקים שחיו בנאוגן באירופה
קטגוריה:מאובני טקסונים שתוארו ב-1984
דני זמיר (חוקר)

דני זמיר מרצה בכנס על [[סולניים באוניברסיטת נשאטל בשווייץ ב-2012]]
דני זמיר, פרופסור אמריטוס לגנטיקה באוניברסיטה העברית, חוקר במכון סמית למדעי הצמח והגנטיקה, בפקולטה למדעי החקלאות ברחובות. חתן פרס א.מ.ת לחקלאות לשנת 2015. חתן פרס ישראל בתחום חקר החקלאות לשנת תש"ף.

==ביוגרפיה==

זמיר נולד בירושלים ב-1950 וגדל בתל אביב. בנם של צבי זמיר, לימים אלוף בצה"ל וראש המוסד למודיעין ולתפקידים מיוחדים ורנה לבית סדובסקי. נקרא על שם דני מס, מפקד מחלקת הל"ה שהיה פקודו של אביו. 

לאחר שרות בצה"ל, למד לתואר ראשון בפקולטה לחקלאות בין השנים 1974–1977. הוא המשיך ללימודי מוסמך באוניברסיטת קליפורניה בדייוויס, וקיבל תואר שני בנושא השבחה גנטית בצמחים. את מחקר הדוקטורט עשה באותו הנושא בהנחיית ריצ'רד ג'ונס. לאחר סיום הדוקטורט בשנת 1982 הצטרף כמרצה לגנטיקה בפקולטה לחקלאות ברחובות. הוא עלה לדרגת פרופסור מן המניין בשנת 1996.

תחומי מחקרו של זמיר עוסקים בהשבחת צמחים ובפיתוח כלים עבור טיפוח הגנטי תוך שימוש בעיקר בעגבנייה כצמח מודל, הן למחקרים בסיסיים והן לטיפוח זנים משופרים.

בשנת הלימודים תשע"ט (2018–2019) פרש לגמלאות.

זמיר נשוי ואב ל-5 ילדים, מתגורר בגדרה.

==קישורים חיצוניים==

* [https://plantscience.agri.huji.ac.il/dani-zamir האתר של דני זמיר בפקולטה לחקלאות]
* 
* [https://www.youtube.com/watch?v=McUQIgmsCyc פרופ' דני זמיר,זוכה פרס א.מ.ת לשנת 2015 בחקלאות], באתר יוטיוב

== הערות שוליים ==

קטגוריה:חקלאות: חוקרים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:בוגרי אוניברסיטת קליפורניה בדייוויס
קטגוריה:זוכי פרס ישראל לחקלאות
קטגוריה:זוכי פרס ישראל לשנת 2020
קטגוריה:זוכי פרס א.מ.ת.
קטגוריה:צהלה: אישים
קטגוריה:גדרה: אישים
קטגוריה:ישראלים שנולדו ב-1950
בנק טינקוף

בתוך משרדי טינקוף בנק במוסקבה
בנק T, לשעבר בנק טינקוף וטינקוף מערכות אשראי הוא בנק מסחרי רוסי, שהוקם במוסקבה על ידי אולג טינקוב בשנת 2006.<ref></ref> זו מערכת אקולוגית מקוונת המבוססת על שירותים פיננסיים וסגנון חיים המשרתת 11 מיליון לקוחות, על פי אתר הבנק, אשר בשנת 2019 דורג במקום 14 מבחינת מספר הנכסים ברוסיה. זהו הבנק השלישי בגודלו ברוסיה מבחינת נפח לקוחות.

זהו בנק אינטרנטי ללא סניפים, כזה שכל שירותיו מתבצעים באינטרנט.<ref></ref> לבנק דירוג אשראי של B+ בדירוג Fitch ו-B2 בדירוג Moody's,<ref></ref><ref></ref> והוא הספק השני בגודלו של כרטיסי אשראי ברוסיה.<ref></ref>

TCS Group Holding כוללת את בנק המקוון "בנק טינקוף" (Тинькофф банк), המפעילה הסלולרית "טינקוף מובייל" (Тинькофф мобайл), חברת הביטוח "טינקוף ביטוח" (Тинькофф страхование), חברת הניהול "טינקוף קפיטל" (Тинькофф капитал) ורשת מרכזי הפיתוח "טינקוף חינוך" (Тинькофф образование).

== היסטוריה ==
היזם אולג טינקוב הקים את טינקוף מערכות אשראי בשנת 2006, לאחר שעבד עם יועצים מקבוצת Boston Consulting Group כדי לבדוק אם בנק ללא סניפים יכול לעבוד ברוסיה.<ref></ref><ref></ref> טינקוב השקיע בבנק כ-70 מיליון דולר וביסס את הבנק על הבנק האמריקאי Capital One; טינקוב השתלט על בנק התאגיד חימשבנק במוסקבה.<ref></ref><ref name="FT"></ref><ref name="IBS"></ref> בשנת 2013, טינקוף נרשמה בבורסה בלונדון, וגייסה 1.1 מיליארד דולר,<ref></ref><ref name="EM"></ref> ובאותה שנה, הבנק זכה בפרס בנק השנה על ידי מגזין הבנקאי של Financial Times.<ref name="Telegraph"></ref>

בשנת 2013 ניסה רוסי בשם דמיטרי אגרקוב לתבוע את הבנק תמורת 24 מיליון רובל (724,000 דולר); אגרקוב ערך את הסכם כרטיסי האשראי עם הבנק בשנת 2008 ועריכותיו התקבלו על ידי הבנק. הפעולה המשפטית נשללה מאוחר יותר על ידי שני הצדדים לאחר שהושג הסדר.<ref></ref><ref></ref><ref></ref><ref></ref><ref></ref>

בשנת 2015 שמו של הבנק שונה רשמית לבנק טינקוף<ref></ref> והוא אף נבחר לבנק הקמעונאי הטוב ביותר ברוסיה על ידי המגזין Global Finance.

במרץ 2020 אולג טינקוב עזב את תפקידו בדירקטוריון הבנק. ביוני 2020 חתמה טינקוף על עסקת שכירות גדולה, כשהמטה שלה ימוקם במרכז העסקים AFI Square של חברת AFI Development ברחוב גרוזינסקי ואל במוסקבה. מבחינת חכירה של שטחים מסחריים, עסקה זו הפכה לגדולה ביותר בתולדות שוק הנדל"ן המשרדי הרוסי. המשרד יאכלס מעל 6,000 איש ואת חטיבות המפתח בקבוצת טינקוף.

בספטמבר 2020 נודע על כוונת יאנדקס לרכוש את מרבית מניות טינקוף.

במאי 2022, אמר אולג טינקוב שהוא נאלץ למכור את מניותיו בהפסד ענק לאחר שמתי ביקורת על מלחמת אוקראינה - רוסיה. לדבריו, ממשלת רוסיה איימה בהלאמה של הבנק. הבנק הכחיש.<ref></ref>

== חסויות ==
=== רכיבה מקצועית על אופניים ===
בשנים 2006–2008, טינקוף היה מנותני החסות של צוות הרכיבה על אופניים, UCI Professional Continental. ביוני 2012, טינקוף הפך להיות מנותני החסות של בנק סקסו.<ref></ref><ref></ref><ref></ref> בעונת 2016, טינקוף הפך לנותן החסות היחיד של קבוצת הרכיבה.<ref></ref>

=== כדורגל ===
בפברואר 2020 הבנק חתם על הסכם הענקת חסות עם ליגת העל הרוסית בכדורגל והוא נותן החסות החל מעונת 2020/21.

== קישורים חיצוניים ==

* 

== הערות שוליים ==

קטגוריה:חברות הנסחרות בבורסה לניירות ערך בלונדון
קטגוריה:מוסקבה: חברות
קטגוריה:רוסיה: בנקים
פארק סו-דאם

פארק סו-דאם (בקוריאנית: 박소담; נולדה ב-8 בספטמבר 1991) היא שחקנית דרום-קוריאנית, המוכרת בעיקר בשל תפקידה בסרט זוכה פרס האוסקר לשנת 2019 "פרזיטים".

==קריירה==
כשהייתה בבית הספר, צפתה במחזמר גריז, והחליטה להיות שחקנית.

היא השתתפה במספר סרטי קולנוע קוריאנים,<ref></ref><ref name=splash></ref> כשתפקידה המשמעותי הראשון היה בסרט "Steel Cold Winter" ששודר לראשונה בפסטיבל הסרטים הבינלאומי של בוסאן בשנת 2013.<ref></ref>

הפריצה שלה הייתה בשנת 2015, כששיחקה בסרט "The Silenced", וזכתה עקב משחקה בפרס "שחקנית המשנה הטובה ביותר" בטקס פרסי מבקרי הקולנוע של בוסאן.<ref name=busan></ref> באותה שנה שיחקה בדרמה ההיסטורית "The Throne"; אודות שושלת ג'וסון לצד השחקנים יו א אין ומון גון-יונג. הסרט זכה לשבחים ופרסים רבים, ואף נבחר לייצג את קוריאה-הדרומית בטקס האוסקר אך לא נכנס לרשימה הסופית.

היא שיחקה גם בסרטים הקוריאנים המצליחים "Veteran" ו-"The Priests",<ref></ref><ref></ref> כשעל משחקה בהם זכתה במספר פרסים מקומיים.<ref></ref><ref></ref>

בשנת 2016 החלה לשחק גם בסדרות טלוויזיה, ושיחקה בסדרות "A Beautiful Mind"<ref></ref> ו-"Cinderella with Four Knights".<ref></ref>

בשנת 2019 שיחקה בסרט הקומדיה השחורה "פרזיטים" של הבמאי בונג ג'ון-הו בתפקיד קי-יונג.<ref></ref><ref></ref><ref></ref> הסרט זכה בארבעה פרסי אוסקר בטקס פרסי אוסקר ה-92. על משחקה בסרט זכתה גם בפרס "פרס גילדת שחקני המסך", בקטגוריית "אנסמבל השחקנים הטוב ביותר בסרט קולנוע".<ref></ref>

ב-2020 לוהקה לסדרת דרמת הנעורים "A Record of Youth".<ref></ref>

בשנת 2022 שיחקה בסרט האקשן "Phantom" לצד השחקן פארק היי סו.

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה דרום קוריאניות
קטגוריה:שחקניות תיאטרון
קטגוריה:ילידות 1991
גיא משפתי

גיא משפתי (נולד ב-21 ביוני 1990) הוא כדורגלן ישראלי המשחק בעמדת הבלם במכבי יבנה.

==קריירה==
משפתי החל את הקריירה שלו במחלקת הנוער של הפועל ראשון לציון. ב-22 באוגוסט 2008 ערך את הופעת הבכורה שלו בקבוצה הבוגרת, בתיקו 1-1 מול בית"ר שמשון תל אביב במסגרת גביע הטוטו. ב-3 באפריל 2009 הבקיע את שער הבכורה שלו בקבוצה, בניצחון 1–3 נגד בית"ר שמשון תל אביב. עד לסיום העונה רשם עשר הופעות בליגה. בסיום עונת 2010/2011 היה שותף לחזרה של הקבוצה לליגת העל לאחר שמונה שנות היעדרות.

בספטמבר חתם בהפועל פתח תקווה. במדי פתח תקווה שיחק שנתיים והיה שותף לעלייה של לליגת העל בסיום עונת 2013/2014.

בקיץ חתם בהכח עמידר רמת גן ובינואר עזב להפועל ירושלים.

ב-2 ביולי 2015 חתם בהפועל רמת השרון.

עונה לאחר מכן שיחק בהפועל באקה אל-גרבייה ומכבי יבנה מליגה א'.

ב-5 ביולי 2017 חזר לליגה הלאומית וחתם בהפועל מרמורק. בסיום העונה נשרה מרמורק לליגה א'.

ב-19 ביולי 2018 חתם בהפועל חיפה. ב-25 בינואר 2020 הבקיע את שער הבכורה שלו בליגת העל, בתיקו 2–2 מול הפועל רעננה.

ב-6 ביוני 2022 חתם במכבי קביליו יפו.

ב-29 בינואר 2024 חתם בהפועל ניר רמת השרון.ב-14 באוגוסט 2024 חתם במכבי יבנה.

אחיו הוא הכדורגלן רועי משפתי.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל ראשון לציון
קטגוריה:כדורגלני הפועל פתח תקווה
קטגוריה:כדורגלני הכח עמידר רמת גן
קטגוריה:כדורגלני הפועל ירושלים
קטגוריה:כדורגלני הפועל רמת השרון
קטגוריה:כדורגלני מכבי יבנה
קטגוריה:כדורגלני הפועל מרמורק
קטגוריה:כדורגלני הפועל חיפה
קטגוריה:כדורגלני מכבי יפו
קטגוריה:בוגרי תיכון מקיף ח' (ראשון לציון)
קטגוריה:ישראלים שנולדו ב-1990
אבן ברנשטיין

אבן ברנשטיין (באנגלית: Evan Bernstein; נולד ב-16 באפריל 1960) הוא מתאבק אולימפי לשעבר ישראלי-אמריקני.<ref name="sports-reference.com"></ref><ref></ref>

== ביוגרפיה ==
ברנשטיין נולד בארצות הברית לסטנלי וג'קלין ברנשטיין, והוא יהודי.<ref name="jewsinsports.org"></ref><ref name="unt.edu">[https://texashistory.unt.edu/ark:/67531/metapth188157/m1/10/ "Wrestling in their Dad's Footsteps"; Texas Jewish Post]</ref> הוא סיים את לימודיו בתיכון ריצ'רדסון בשנת 1978. לאחר מכן הוא התאבק במסגרת מכללת ריצ'לנד, בדאלאס, טקסס ובאוניברסיטת מינסוטה וסיים את לימודיו בשנת 1984.<ref></ref><ref></ref><ref>[https://conservancy.umn.edu/bitstream/handle/11299/105572/GopherChatter1982.pdf?sequence=1 "Matmen Finish Second", UMN.edu]</ref> בשנת 1984 הוא עלה לישראל ושירת בצה"ל.

בשנת 1999 עבר עם משפחתו לצפון טקסס, בארצות הברית וכעת הוא מתגורר באלן, טקסס.

הוא נשוי לאורה ברנשטיין.<ref name="unt.edu">[https://texashistory.unt.edu/ark:/67531/metapth188157/m1/10/ "Wrestling in their Dad's Footsteps"; Texas Jewish Post]</ref> ובנו, אופיר ברנשטיין, היה אלוף תיכון בהיאבקות. אופיר ייצג את ארצות הברית במכביות וזכה במדליות וכאזרח ישראלי זכה גם בהישגים נוספים תוך ייצוג ישראל בעולם. לברנשטיין יש בת בשם הדר.

== קריירת היאבקות ==
גובהו של ברנשטיין כשהתמודד באולימפיאדה היה 193 ס"מ ומשקלו 93 ק"ג.<ref name="sports-reference.com"></ref>

הוא התמודד בהיאבקות במשחקי המכביה בשנת 1981 עבור נבחרת ארצות הברית ובהמכביה השתים-עשרה ב-1985 עבור נבחרת ישראל.<ref></ref> באליפויות ההיאבקות העולמיות ב-1985, בנורווגיה, ברנשטיין הגיע למקום ה-8 ובאליפות העולם בהיאבקות ב-1986, בהונגריה, הוא הגיע למקום ה-7.<ref name="unt.edu">[https://texashistory.unt.edu/ark:/67531/metapth188157/m1/10/ "Wrestling in their Dad's Footsteps"; Texas Jewish Post]</ref>

ברנשטיין התחרה עבור ישראל באולימפיאדת סיאול (1988), בגיל 28, בהיאבקות יוונית-רומית גברים, בקטגוריית משקל כבד (90 ק"ג).<ref name="sports-reference.com"></ref> ברנשטיין ניצח את כמאל איברהים ממצרים בסיבוב הראשון, הפסיד לז'אן פרנסואה קורט מצרפת בסיבוב השני בגלל פסיביות, והפסיד לפרנץ פיטשמן בסיבוב הרביעי בגלל פאסיביות.<ref name="jewsinsports.org"></ref>

== קישורים חיצוניים ==

==הערות שוליים==

קטגוריה:מתאבקים ישראלים
קטגוריה:מתאבקים אמריקאים
קטגוריה:משתתפים ישראלים באולימפיאדת סיאול (1988)
קטגוריה:ישראלים ילידי ארצות הברית
קטגוריה:אמריקאים ישראלים
קטגוריה:עולים בשנות ה-1980
קטגוריה:בוגרי אוניברסיטת מינסוטה
קטגוריה:מתאבקים באולימפיאדת סיאול (1988)
קטגוריה:ישראלים שנולדו ב-1960
קטגוריה:אמריקאים שנולדו ב-1960
איסוזו גאלה מיו

איסוזו גאלה מיו (ביפנית: いすゞ・ガーラミオ, באנגלית: Isuzu Gala Mio) הוא אוטובוס בינוני מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社), אשר מיוצר משנת 1999.

==דורות "איסוזו גאלה מיו"==
===דור ראשון - יוצר בין השנים 1999–2004===
* דגם "KK-LR233E1/J1" (יוצר משנת 1999).

===דור שני - מיוצר משנת 2004 - הווה===
* דגמי הדור השני מבוססים על דגמי הינו Melpha, מתוצרת יצרנית האוטובוסים היפנית "J-Bus" , בשותפות (Joint venture) יצרניות הרכב איסוזו והינו מוטורס.
* דגם "PB-RR7JJAJ" (יוצר משנת 2004).
* דגם "BDG-RR7JJBJ" (יוצר משנת 2007).
* דגם "SDG-RR7JJCJ" (יוצר משנת 2011).

==תצורות==
* "M-I".
* "M-II".
* "M-III": סידור מושבים: 41 מושבים ב-9 שורות, 45 מושבים.

==ממאפייני "איסוזו גאלה מיו"==
* מנוע אחורי.
* דלתות: 1.
* דלת כניסה: באמצעות מדרגה.
* מערכת היגוי: מימין.

== תמונות ==
<gallery mode="packed" heights="120">
קובץ:Nagai bus SDG-RR7JJCJ.jpg | "איסוזו גאלה מיו"
קובץ:Nikko city bus 408.JPG | "איסוזו גאלה מיו"
קובץ:ISUZU GALA mio, Manyo-Club Shuttle-bus.jpg | "איסוזו גאלה מיו"
קובץ:ISUZU GALA mio, Manyo-Club Shuttle-bus Rear Perspective View.jpg| "איסוזו גאלה מיו"
קובץ:Nishi-Aizu-town-bus-46.jpg| "איסוזו גאלה מיו"
קובץ:Isuzu GARAmio, Kushimoto Royal Hotel, Front Perspective View,.jpg| "איסוזו גאלה מיו"
קובץ:SeibuBus 1990.jpg| "איסוזו גאלה מיו" (צולם בשנת 2009)
קובץ:Dscn7714xxn - Samoa MO005-1 - Isuzu Gala Mio LR333J 1997 - Savalalo Terminal Apia - 1Mar2011.jpg| "איסוזו גאלה מיו"
קובץ:Seibu Sogo Kikaku S-001 Tokyo Prince Hotel Gala Mio.jpg| "איסוזו גאלה מיו" (צולם בטוקיו, ברקע "Tokyo Prince Hotel")
</gallery>

==ראו גם==
* איסוזו
* איסוזו ג'ורני K
* איסוזו קיובק
* איסוזו סופר קרוזר

==קישורים חיצוניים==

==הערות שוליים==

קטגוריה:כלי רכב שהושקו ב-1999
קטגוריה:דגמי אוטובוסים
קטגוריה:כלי רכב יפניים
גאלה מיו
קטגוריה:כלי רכב מנוע אחורי
גזלוספירה

גזלוספירה (שם מדעי: Gazellospira) הוא סוג נכחד של אנטילופה ממשפחת הפריים, אשר הייתה קרובה למיני הצבאיים המודרניים. היא חיה בתקופת הפליוקן והפליסטוקן באירופה ואסיה שלפני 3.2 עד 1.8 מיליון שנה. המאובנים שלה הוגדרו ב-1939 ותוארו בה 2 מינים: Gazellospira gromovae ו-Gazellospira torticornis שבמקור השתייך לסוג צבי (Gazella). המאובנים התגלו בצרפת, גרמניה, יוון, ספרד, הונגריה, רוסיה, טורקיה ובטג'יקיסטן.
== מאפיינים ==
לגזלוספירה היו קרניים גבוהות ומסולסלות המרוחקות אחת מהשנייה והיא הייתה קרובתה של האנטילופה ההודית המודרנית מהודו ושל האנטילופה הנכחדת Antilospira שחיה בפליוקן. היא הגיעה לאורך 1.8 מטר, לגובה 1.3 מטר ולמשקל 120 ק"ג בממוצע. השיניים הטוחנות היו מעט גבוהות ובעלות כתרים גבוהים והמלתעות היו קטנות יותר. לאנטילופה היו שרירי רגליים חזקים והיא הייתה אצנית בדומה לקרובתה החיה.

היא התקיימה באזורים הנוחים יחסית באירופה של הפליסטוקן וחיה במישורים וגדות היערות בעדרים שעזרו לה להתגונן מטורפיה כמו השנחרבים, כלביים וצבועיים וכן מאדם הקדמון שאולי תרם להכחדתה.

==קישורים חיצוניים==

קטגוריה:צבאיים
קטגוריה:פריים פרהיסטוריים
קטגוריה:מגה-פאונה של הפליסטוקן באירואסיה
קטגוריה:מכפילי פרסה שחיו בפליסטוקן
יחסי אוסטריה–סין

שגרירות סין בווינה
יחסי אוסטריה–סין, הם היחסים הבינלאומיים המתנהלים בין אוסטריה והרפובליקה העממית של סין.

== היסטוריה ==
הסחר הראשון של אוסטריה עם סין החל בשנת 1781. בשנת 1869 האימפריה האוסטרו-הונגרית ושושלת צ'ינג חתמו על חוזה וכוננו יחסים דיפלומטיים באופן רשמי בשנת 1871. בשנת 1881 שושלת צ'ינג החלה לשלוח שגרירים לאימפריה האוסטרו-הונגרית, והאימפריה האוסטרו-הונגרית הקימה שגרירות בבייג'ינג בשנת 1896.

במהלך מרד הבוקסרים שלחה האימפריה האוסטרו-הונגרית כוחות, כחלק מהכוח הרב לאומי שנשלח על מנת לדכא את המרד. האימפריה האוסטרו-הונגרית הכירה ברפובליקה של סין ב-6 באוקטובר 1913, אולם במהלך מלחמת העולם הראשונה הייתה האימפריה האוסטרו-הונגרית חלק ממעצמות המרכז, בעוד הרפובליקה הסינית הצטרפה בשנת 1917 למדינות ההסכמה, וניתקה את היחסים הדיפלומטיים עם אוסטריה עד להקמת הרפובליקה האוסטרית הראשונה בשנת 1920. בשנת 1938 סיפחה גרמניה הנאצית את אוסטריה, ורפובליקת סין ואוסטריה ניתקו שוב את היחסים הדיפלומטיים. במהלך מלחמת העולם השנייה הייתה אוסטריה חלק מגרמניה הנאצית, שהייתה חלק ממדינות הציר, בעוד סין לחמה לצד בעלות הברית, אם כי היא לחמה בעיקר נגד האימפריה היפנית, כחלק ממלחמת סין–יפן השנייה. אחרי הקמת הרפובליקה העממית של סין בשנת 1949, נסגרה צירות אוסטריה בסין, ובשנה שלאחר מכן נסגרה גם שגרירות הרפובליקה של סין באוסטריה.

שתי המדינות כוננו יחסים דיפלומטיים ב-21 במאי 1971. ב-29 באוגוסט 2013, משרד החוץ האוסטרי הצהיר כי ממשלת אוסטריה מייחסת חשיבות רבה להרחבת היחסים הידידותיים והשיתופיים עם סין, דבקה במדיניות סין אחת ומכירה בטיבט כחלק מסין. אוסטריה אינה תומכת בשום מעשה בדלני המבקש עצמאות בטיבט ומערער את שלמותה הטריטוריאלית של סין.

== יחסי סחר ==
שיתוף הפעולה העסקי בין המדינות המשיך להעמיק, עם ההצלחה הראשונית של מפעלים סיניים בביסוס נוכחותם באוסטריה. ב-13 בנובמבר העניקה ממשלת מדינת אוסטריה עילית את עיטור מסדר הזהב לגנג רוגאנג, יו"ר המועצה המפקחת על רכיבים עתידיים מורכבים עתידיים (FACC; 91.25% ממניותיה מוחזקות על ידי הצד הסיני) וסגן נשיא תאגיד תעופה תעופה של סין, להכיר בתרומתו הבולטת להתפתחות הכלכלית של מדינת אוסטריה עילית ושיתוף פעולה עסקי סין-אוסטריה. זו הפעם הראשונה שהפרס הזה ניתן ללא-אוסטרי ב-30 שנות ההיסטוריה שלו.

== תיירות ==
אוסטריה היא יעד מועדף עבור התיירים הסינים, אשר כמעט מיליון מהם ביקרו באוסטריה בשנת 2019, והצפי הוא להכפלת התיירות עד לשנת 2025.

== נציגויות דיפלומטיות ==
אוסטריה מחזיקה בסין שגרירות בבייג'ינג ו-3 קונסוליות בצ'נגדו, גואנגג'ואו ושנגחאי. מאידך, סין מחזיקה באוסטריה שגרירות בווינה בלבד.

==קישורים חיצוניים==

== הערות שוליים ==
מחנה זארבורג

המחנה ב-1913
מחנה זארבורג (בגרמנית: Saarburgkaserne) היה מחנה, שהוצבו בו חיילים של הבונדסוור בקתריננפורשטאדט (Katharinenvorstadt) בלנדסברג על הלך שבדרום גרמניה, כ-60 ק"מ ממערב למינכן. הוא נקרא על שם זארבורג שבחבל הסאר. 

==היסטוריה==
המחנה נבנה בשנים 1900 עד 1905 לשימושו של גדוד תותחני השדה ה-9 של צבא בוואריה. לאחר שחזר הגדוד ממלחמת העולם הראשונה, הוא שכן בלנדסברג עד פירוקו. שרידי הגדוד השתתפו כפרייקור בדיכוי הרפובליקה הסובייטית הבווארית במינכן.

לאחר התארגנות מחדש של צבא בוואריה , הוקם הגדוד השני של רגימנט התותחנים השביעי והוצב במחנה זה, עם שתי סוללות ארטילריה הרריות. בשנת 1927 הפך המחנה לבסיס הימי הדרומי ביותר של הצי הגרמני, הרייכסמרינה , והוקם בו שירות המודיעין הימי הדרומי.

כחלק מחימוש הוורמאכט, שונה שמו של המחנה ל"מחנה זארבורג", לזכר קרב זארבורג (1914). גדוד התותחנים 63 של הוורמאכט שכן במחנה. ניתן להבין את ההתייחסות לחבל הסאר בשם המחנה, כפי שנקבע בשנת 1935, גם כתעמולה לשילובו של חבל הסאר ברייך הגרמני.

===מחנה העקורים לנדסברג===
מחנה זארבורג נכבש עם כיבוש לנדסברג על ידי הארמייה השביעית האמריקאית. לאחר תום המלחמה, בשנת 1945, הוקם במקום מחנה העקורים לנדסברג בסיוע אונרר"א, מינהל הסעד והשיקום של האו"ם. המחנה התקיים עד 1951.

===שימושים צבאיים===
כחלק מחימושה של גרמניה המערבית מחדש לאחר מלחמת העולם השנייה (Wiederbewaffnung) , הוקם במחנה זארבורג גדוד האספקה מספר שלוש של חיל האוויר הגרמני, בשנת 1958. לאחר זמן קצר הועבר הגדוד לקסרקטין וולפן הסמוך. בשנת 1963 נפרסו במקום כנף טילים 1 (FKG1) וחלקים מיחידת התותחנים האמריקאית 74 (חטיבת החימוש ה-59 ). בשל הסכם פירוק נשק גרעיני לטווח בינוני (חוזה INF), פורקה כנף הטילים ב-31 בדצמבר 1991. עד העתקתה לבסיס חיל האוויר בקאופבוירן שבקאופבוירן שבדרום גרמניה, הועברה קבוצת הטילים החמישית (קבוצת 5 / FlaRak 22) באופן זמני למחנה זארבורג. המחנה נסגר בשנת 1993.

===הנצחת מחנה העקורים===
בשנת 1989 יזם אנטון פוסט , יחד עם עמותת אזרחי לנדסברג, הצבתו של לוח זיכרון בכניסה למחנה העקורים שהיה קיים בעבר במחנה זארבורג. בכתובת על הלוח נזכר השימוש במקום לפני 1945 בידי הוורמאכט ובהמשך על ידי הבונדסוור. כמו כן מוזכרת הקמת אחד ממחנות העקורים הראשונים שהיה שמור בלעדית לעקורים יהודים לאחר מלחמת העולם השנייה. אל"ם א. ד. אירווינג היימונט, מפקדו הראשון של המחנה, תרם את הלוח, והצבתו נתמכה על ידי העיר לנדסברג והבונדסוור. הנואם הראשי בעת חנוכת השלט היה ד"ר אברהם י' פק (Abraham J. Peck) מהארכיון היהודי האמריקאי, יליד המחנה. דובר נוסף היה ד"ר סימון סנופקובסקי , ניצול השואה, תושב לשעבר במחנה העקורים לנדסברג ונשיא הקהילות היהודיות בבוואריה.

במחנה הוסרט חלק מהסרט ארוכה היא הדרך בכיכובו של ישראל בקר.

מבני מחנה זארבורג שופצו ברובם, והם כיום מרכז מגורים ושירותים (משרד המס של העיירה לנדסברג). בחדר האוכל של הקצינים לשעבר פועלת הנהלת משרדי שימור המורשת התרבותית , שאירחה את הפרויקט התרבותי הגרמני "קוורה" .

==קישורים חיצוניים==

זארבורג
קטגוריה:גרמניה: בסיסים ומתקנים צבאיים
קטגוריה:גרמניה: היסטוריה צבאית
קטגוריה:בוואריה
רווח משני

רווח משני הוא קבלת "מותרות" והשגת רווח כלשהו בעקבות התנהגות הפוגעת בו או באחרים, או אירוע חריג (אירוע טראומטי, מחלה, שינוי קיצוני בחייו של אדם, אובדן דמות קרובה) אשר עלולים לגרום למחלה הנפשית להפוך לכרונית, ולהפחית מהרצון של המטופל להבריא (במודע או שלא במודע).

הפרעות נפשיות רבות כמו דיכאון, הפרעה טורדנית-כפייתית (OCD), הפרעות אכילה, הפרעת דחק פוסט טראומתית והפרעות אחרות המשפיעות על אורח החיים ופוגעות בו בצורה שיכולה להתבטא בכל מיני דרכים כמו: סבל נפשי כבד, בירידה בחשק או במוטיבציה, בשינויים בתיאבון ובמשקל, בהפרעות בשינה ובפגיעות רבות נוספות באיכות החיים.

עם זאת, לעיתים מביאה המחלה בעקיפין גם לתוצאות רצויות מבחינת המטופל, הקרויות בלשון הרפואית והפסיכולוגית: רווח משני מהמחלה.

==ביטויי הרווח המשני==
רווח משני יכול להתבטאות בכמה דרכים כגון:
* תשומת לב מוגברת
* אמפתיה
* הקלה והפחתה בדרישות וציפיות
* סיפוק של צרכים תלותיים
* התחשבות ויחס סלחני ואוהד מצד הסביבה
* פיצויים כספיים או אחוזי נכות בעקבות תאונה או מחלה נפשית.
* "בריחה" למחלה ממציאות חיים קשה או ממצב רגשי בלתי נסבל.
* שינויים לטובה (מבחינתו של הפציינט) במערכת היחסים הזוגית או המשפחתית.
* הימנעות מעבודה או מחיפוש עבודה.
* פטור מאחריות פלילית עקב אי שפיות.
*פטור משירות צבאי על רקע אי כשירות.
*הימנעות מציפיות ולחצים להקים משפחה או להיכנס להריון שמופעלים מצד בני הזוג או יתר הסביבה.
*הקלה בפסיקות במשפט אזרחי או אף זכייה בתביעה.
*זירוז הליכים בירוקרטיים לאור הסיכון בהמתנה במצב גופני או נפשי מסוים.

דוגמה לכך היא זיגמונד פרויד, שדיבר על הרווחים שמקבל אדם עני ממחלה. כאשר הוא היה בריא, תבעה ממנו הסביבה לצאת ולעבוד כדי להתגבר על עוניו. אבל עכשיו, כשהוא מושבת בגלל סימפטומים נוירוטיים, הוא יכול לתבוע את החמלה למצוקה החומרית שלו, שנמנעה ממנו עד היום.

== רווח שלישוני ==
לעיתים גורמי וצוותי רפואה עשויים להשתמש במניפולציה על מטופל כדי לשכנעו שהוא חולה ולפנות לטיפול. בכך הגורמים המטפלים מקבלים רווח כספי (למשל בשידול לרכישת תרופות על ידי חברות פארם).

==טיפול==

לעיתים האתגר העיקרי במציאת הדרך לריפוי היא במציאת הרווח המשני והעלאתו למודעות ולאחר מכן ההחלטה לוותר על רווחים משניים אלו כדי להימנע מההתנהגות הבעייתית. עם זאת, חשוב להדגיש כי גם כאשר קיים חשד לקיומו של רווח משני יש להתייעץ עם איש מקצוע ולבחור בטיפול שיאהן עם הקשיים הממשיים והן עם הנטייה לשימורם.

==קישורים חיצוניים==
* [https://www.betipulnet.co.il/lexicon/רווח_משני/ Secondary profit - רווח משני - בטיפולנט ]

קטגוריה:הפרעות נפשיות והתנהגותיות